**ДОКЛАД**

**ЗА ИЗВЪРШЕНА ПРОВЕРКА НА**

**„ГОТМАР” ЕООД**

**гр. Съединение, Община Съединение**

На основание План за контролната дейност за 2020 г. на РИОСВ – Пловдив, утвърден от Министъра на околната среда и водите и Заповед № РД-140/12.06.20 г. на Директора на РИОСВ-Пловдив е извършена проверка на 07.07.2020 на „Готмар” ЕООД, гр. Съединение, Община Съединение.

1. **Цел на проверката:**

Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците и Закон за водите.

Обект на проверката находящ се в гр. Съединение, ул. “Шипка“ №3, община Съединение, област Пловдив, е предприятие за производство, преработка и реализация на пластмасови изделия. Основната дейност на предприятието е производство на преформи от РЕТ, производство на капачки и дръжки за бутилки от РР и РЕ, шишета и изработка на изделия от термопластични полимери чрез метода на шприцоване, производство на опаковки за парфюмерийната и козметичната индустрия, производство на матрици и технически изделия.

**II. Проверени инсталации:**

Извършена е проверка на производствената площадка:

* цехове за производство, преработка и реализация на пластмасови изделия;
* складове за съхранение на готова продукция;
* площадки за разделно събиране и временно съхранение на формираните производствени отпадъци;
* пречиствателно съоръжение за биологично пречистване на битово - фекални отпадъчни води;

**III. Констатации от проверката по компоненти и фактори:**

**1. *Фактор „Отпадъци”***

Експерти на РИОСВ-Пловдив, извършиха проверка на място, а именно:

гр. Съединение, ул .“Шипка“ № 3 - Индустриална зона, „Пищиговско шосе“. Дружеството представи регистрационен документ № 09 – РД – 373 - 01 от 11.11.2016г. издаден от Директора на РИОСВ-Пловдив, за дейности с кодове: R3 - Рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация, R12-размяна на отпадъци за подлагане на някоя от дейностите с кодове R 1 - R 11 и R13-съхраняване на отпадъци до извършването на някоя от дейностите с кодове R 1 - R 12, с изключение на временното съхраняване на отпадъците на площадката на образуване до събирането им,  на отпадъци с кодове: 07 02 13 - отпадъци от пластмаси, 15 01 02 - пластмасови опаковки, 19 12 04 - пластмаса и каучук и 20 01 39 - пластмаси. Представи се и регистрационен документ с № 09 – РД – 365 - 00 от 13.02.2014г. издаден от Директора на РИОСВ-Пловдив, за извършване на дейности по транспортиране на отпадъци. Към момента на проверката се представиха утвърдени от Директора на РИОСВ-Пловдив работни листове от 25.11.2013г., 10.01.2014г. и 18.02.2015г. и 28.11.2018г. изготвени съгласно изискванията на Наредба № 3 от 2004г. и Наредба № 2 от 2014г.

В момента на проверката се представиха отчетни книги изготвени, съгласно Приложение №1, 2 и 4 от Наредба №1/2014г. за реда и образците, по които се предоставя информация за дейностите по отпадъците, както и реда за водене на публични регистри /ДВ,бр.51 от 2014г./, заверени от Директора на РИОСВ-Пловдив, които се водят коректно и редовно.

За предаване на формираните от дейността на фирмата отпадъци, се представиха договори а именно: „Либхер Хаусгерете Марица“ ЕООД от 10.04.2014г. с Анекс към същия от 01.06.2015г.; с „Екобулхарт“ ЕООД от 01.09 2014г. и Анекс № 7 към договора с дата 15.02.2020г.; с „Логеам“ ЕООД, с „Анес – 96“ ООД от 01.06.2020г.; с „Випласт“ ЕООД от 01.03.2018г.; с „Металскрап България“ АД от 12.11.2019г.

На територията на обекта са създадени необходимите условия за събиране и временно съхранение на отпадъците, съгласно Закона за управление на отпадъците /ЗУО/(*ДВ. бр.53 от 13 юли 2012г., с посл. изм. и доп*) и подзаконовата нормативна уредба. Опасните отпадъци се съхраняват в помещение с необходимите съдове, като същото е с бетониран под и снабдено с абсорбенти. Площадката е оградена, охраняема и е снабдена с ел. везна - до 2 тона.

Дружеството представи Писмо с вх. № 2769/10.03.2020г., от което е видно, че годишния отчет за дейности с отпадъци за 2019г. е изпратен до ИАОС-София.

„Готмар“ ЕООД има сключен договор за поемане на задълженията по оползотворяване на отпадъците от опаковки с „Екобулпак“ АД от 01.09.2014г., както и удостоверение №6294/01.01.2020г., издадено от организацията в уверение, че фирмата участва в колективна система, по чл.14, ал.2, т.2 от ЗУО, като настоящото удостоверение важи до 31.12.2024г.

Представиха се месечни справки декларации изготвени, съгласно Приложение №15 от Наредба за определяне на реда и размера за заплащане на продуктова такса /Обн. ДВ. бр.[30](https://web6.ciela.net/Document?documentId=2136794291&dbId=0&edition=0) от 15 Април 2016г., изм. и доп. ДВ. бр.60 от 20 Юли 2018г./, за период от 01.01.2017г. до 30.09.2018г., фактури и отчет на парични потоци по основания за плащане към организацията, за гореописания период, от което е видно, че лицензионното възнаграждение към организацията е заплатено.

***2. Компонент води***

Дружеството притежава РЗ с № 300040/2003г. , последно продължено с Решение № РР-2819/15.04.2016г., съгласно което се разрешава заустване на производствени – охлаждащи УЧОВ в две точки – заустване № 1 и заустване № 2 в общински отводнителен канал, р. Марица, водно тяло BG ЗМА500R128, р. Потока от гр, Съединение до устие. За пречистване битово-фекалните води на площадката е изградена ЛПСОВ, включваща: мазнино-уловител, биологично стъпало – състои се от два последователно работещи SBR реактора. Цикълът на аериране е с продължителност примерно 12 часа. Аерацията се извършва с потопени механични дифузьори. Съоръжението е на автоматичен режим. Фазата на изпомпване на избистрената вода е около 1.5 часа с потопяеми помпи. В момента не се констатира заустване на прочистена вода в отводнителния канал. В точката на заустване няма следи от замърсяване, както и от изнесена утайка. Точката на заустване не е посочено в РЗ цитирано по-горе.

В ЛПСОВ е предвидено пречистване на 60 куб. м./ден битово-фекални води. За изграждане на ЛПСОВ-БФ има издадено Решение за преценка необходимостта от ОВОС с № ПВ-146-П/2018г., видно от писмо с изх. № ОВОС-1092(9) от 12.09. 2018г. на РИОСВ-Пловдив.

За отделяне на фосфора е предвидено дозиране на алуминиеви и железни соли. Видно от получено в РИОСВ-Пловдив писмо с вх. № О071/10.01.2020г. от БДИБР-Пловдив, започнатата процедура от страна на „Готмар“ ЕООД, за изменение на РЗ е прекратена и заявлението няма да бъде разгледано, тъй като допълнително изискани документи не са внесени в посочен от БДИБР-Пловдив срок.

Във връзка с изпълненото заустване на БФОВ, към датата на проверката не е подадено заявление в БДИБР-Пловдив за изменение на действащото към момента РЗ с краен срок 29.05.2021г.

Дружеството провежда заложения в РЗ собствен мониторинг. Представени са протоколи за 2019г, - 3 бр. и 1 бр. за 2020г. Пунктовете за мониторинг са обозначени с осигурен достъп. Представен е доклад за изпълнение на условията в РЗ за 2019г., както и платежен документ за заплатена такса за заустване.

В присъствието на представител на дружеството са взети проби води от Пункт № 1 и № 2 – посочени в РЗ.

**IV. Предписания, срокове за изпълнение, отговорници.**

1.Да се подаде заявление в БДИБР-Пловдив, за изпълнение на РЗ в частта „Индивидуални емисионни ограничения по потоци и места на заустване, с цел да се включи и заустването на битово-фекалните води след пречистване и да се уведоми писмено РИОСВ-Пловдив.

Срок: 07.08.2020г.

Отговорно лице: Управител на дружеството

**ΙV. Съответствие, последващ контрол.**

За констатираните несъответствия на обекта с изискванията на екологичното законодателство са направени съответните предписания и поставени срокове за тяхното отстраняване. за изпълнение на предписанията ще бъде извършена последваща проверка при необходимост на място и/или по документи.

*Координатор на проверката, извършена на 07.07.2020г. – ст. експерт Веселин Кондов*

***Извършили проверката:***

В. Кондов – ст. експерт КОС ...........................

Инж. В. Хаджитодорова – гл. специалист КОС ...………..…….

**Съгласували:**

Инж. Л. Караманова - *Директор дирекция КОС …………………….*

И. Копарански - *Нач. отдел УООП ……………………*

**ИНЖ. ДЕСИСЛАВА ГЕОРГИЕВА**

*Директор на РИОСВ - Пловдив*